ПРОТОКОЛ № 22
от заседание на Комисия по правни въпроси 
към Висшия съдебен съвет,
проведено на 20 май 2013 г.

Днес, 20 май 2013 г., понеделник от 14.30 ч. в сградата на Висшия съдебен съвет, се проведе заседание на Комисията по правни въпроси към ВСС в състав:
     	                ПРЕДСЕДАТЕЛ:     	ЮЛИАНА КОЛЕВА
											
ЧЛЕНОВЕ:	СВЕТЛА ПЕТКОВА НЕЗАБРАВКА СТОЕВА	
							ЮЛИЯ КОВАЧЕВА
							КАРОЛИНА НЕДЕЛЧЕВА
ОТСЪСТВАЛИ: Няма 

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
	- Извлечение от протокол № 17/15.05.2013 г. на комисия „Съдебна администрация” във връзка с решение на комисията по протокол № 20/23.04.2013 г., относно докладна записка от Славка Каменова – главен секретар на ВСС.
	- Предложение от Славка Каменова – главен секретар на ВСС, относно необходимостта от изменение и допълнение на чл. 57 от ПОДВССНА.
	По дневния ред

1.ОТНОСНО: Становище на комисията по Доклада за прилагането на закона и за дейността на Прокуратурата и на разследващите органи през 2012 г.
Приложение: Становище, писмо № 11-03-466/30.04.2013 г., ел. носител.

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет да вземе следното решение:
1.1. Приема Доклада за прилагането на закона и за дейността на прокуратурата и на разследващите органи през 2012 г., ведно със становището на Комисията по правни въпроси към Висшия съдебен съвет.
1.2. На основание чл. 30, ал. 1, т. 14 от ЗСВ, внася Доклада за прилагането на закона и за дейността на прокуратурата и на разследващите органи през 2012 г. в Народното събрание.

2.ОТНОСНО: Коментари и предложения по съдържанието на Декларацията за имотното състояние и произхода на средствата за придобиване на имуществото на кандидатите за административни ръководители в органите на съдебната власт, изпратени от БИПИ. 
Приложение: Писмо № 97-00-246/10.05.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

	Отлага разглеждането за следващото заседание на комисията, за обсъждане.

3.ОТНОСНО: Молба от Таня Радкова – съдия във Върховния административен съд, относно участието й в сдружение с нестопанска цел в обществена полза, препратена от КПУКИВИВСС към ВСС, за изразяване на принципно становище.
Приложение: Извлечение по протокол № 20/13.05.2013 г., молба № 11-02-034/18.04.2013 г., решения на ВСС по протоколи №№ 21/20.05.2009 г. и 33/9.11.2005 г.

КОМИСИЯТА ПО ПРАВНИ ВЪПРОСИ
Р Е Ш И:	

3.1. Потвърждава решението си по протокол № 39/5.11.2012 г., с което по конкретен повод, комисията е приела, че поставеният въпрос е уреден с разпоредбите на чл. 195, ал.1, т. 3 от ЗСВ и чл. 5 от ЗПУКИ, които не подлежат на тълкуване от страна на Висшия съдебен съвет.
3.2. Връща преписката на Комисия по предотвратяване и установяване на конфликт на интереси и взаимодействие с Инспектората към ВСС.

Допълнителни точки

1.ОТНОСНО: Извлечение от протокол № 17/15.05.2013 г. на комисия „Съдебна администрация” във връзка с решение на комисията по протокол № 20/23.04.2013 г., относно докладна записка от Славка Каменова – главен секретар на ВСС.

КОМИСИЯТА ПО ПРАВНИ ВЪПРОСИ
Р Е Ш И:	

Възлага на експертните сътрудници на комисията, съгласувано с комисия „Съдебна администрация” да предложат дата и час за провеждане на съвместно заседание. 
	2.ОТНОСНО: Предложение от Славка Каменова – главен секретар на ВСС, относно необходимостта от изменение и допълнение на чл. 57 от ПОДВССНА.

КОМИСИЯТА ПО ПРАВНИ ВЪПРОСИ
Р Е Ш И:	

Приема предложението от Славка Каменова – главен секретар на ВСС. След запознаване и допълнително проучване, същото ще бъде разгледано в следващото заседание на комисията. 

Предложение за включване на проект на решение от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 23.05.2013 г. да се включи:
- Доклад за прилагането на закона и за дейността на прокуратурата и на разследващите органи през 2012 г.

20.05.2013 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА